કોઈ ભવનનું નિર્માણ થતું હોય એમાં માટી મજૂરો દ્વારા ધરાતી હોય, ચણતરકામ કરનારા ચણતા હોય. એમાં રહેનાર તો કોઈ અન્ય હોય. પાલણહાર પ્રભુ આપણાં કરમ પ્રમાણે બધું અર્પતા હોય છે. કોઈને મજૂરી કરવાની, કોઈને ચણતર કરવાનું, કોઈને નિવાસ કરવાનો. આ બધું પૂર્વજન્મના કર્મનું પાલણહાર દ્વારા પ્રાપ્ત ફળ છે. નિયતિનો કે ભાગ્યનો મહિમા ગાઈને અંતે તો સદ્કર્મ અને સદાચારી બનવા તરફનો અંગુલિનિર્દેશ છે.